google/wiki40b huggingface dataset:
Torymidae

Utseende

Kroppen er mellom 1 og 14 millimeter lang, brun,  orange-gul eller helst litt eller helt mørk og metallisk farget i grønt  eller blått. Den er hårløs eller har sjeldent noen få hår. Fasettøynene er ofte store og kan dekke nesten hele hodet. Antennene  er trådformet og har vanligvis omtrent 13 ledd. Leggene (tibia) på bakbeina er større og kraftigere enn de andre leggene. Vingene er klare eller svakt røykfarget og karakteristiske for gruppen  Chalcidider. Vingemerket er lite og  bare enkelte årer i framkant av vingen er tydelig. Resten av vingen er  uten et markert årenett, men har små korte hår på oversiden.  Vingespennet er mellom 1,5 og 20 millimeter. Hunnene har ofte ett eggleggingsrør (ovipositor) som er lengre enn kroppen.
Larven er radikalt forskjellige fra de voksne, både i levevis og i  kroppsbygning. Den er vanligvis uten bein og er dråpeformet, uten et  tydelig hode. Mange har korte hår på kroppen.

Levevis

Torymidae finnes på en rekke ulike lokaliteter. De ulike artene i  gruppen har ulike vertsdyr som de parasitterer. Flygetiden er hele  sommeren.
Hunnen legger egg i verten, som kan være en larve av sommerfugler andre  vepser, eller i insektegg til knelere. Noen få arter i gruppen lever av å spise  plantefrø, og er ikke parasitter.
Flere av artene har et langt eggleggningsrør og  parasitterer galler av galledannende  insekter som gallmygg og gallveps. Med eggleggningsrøret borer  de seg gjennom gallen for å legge egget på larvene inne i gallen.
Torymidae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og  det voksne stadiet er et puppestadie,  en hvileperiode, der vepsens  indre og ytre organer endres. Larvens bøyelige og myke kropp omdannes  til en puppe med et hardt skall. Når skallet er hardt begynner  omdanningen fra larve til den voksne (imago) vepsen. De indre organer  brytes i varierende grad ned til en cellemasse.  En omorganisering skjer  og dyret bygges opp igjen.

Utbredelse

Torymidae finnes i hele verden. I Europa finnes 326 arter, men bare seks er funnet i Norge.   Men gruppen Torymidae er litt dårlig undersøkt i Norge og det er antatt  at det kan være 75 arter totalt.
Alti Futura

Alti Futura er et kjøpesenter som ligger ved innfartsåren til Kristiansund. Det har rundt 55 butikker og 450 gratis parkeringsplasser. (130 er under tak)
5. september 2019 endret senteret navn fra Amfi til Alti Futura, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Kjøpesenter AS.
Futura åpnet i oktober 1989 og gjennomgikk en større ombygging i 2007/2008, og ble påbygd i 2011. I tillegg ble det i 2019 utvidet med 14 000 m² samt 130 nye parkeringsplasser under tak. Fram til 2003 var senteret eid og driftet av Møre sentrene i Molde. Fra 2003 til 2019 ble det driftet som Amfi-senter.
I 2019 ble senteret en del av Alti Forvaltning AS, og gikk inn i kjøpesenterkjeden som Alti Futura.
Chewlucanus

Utseende

Middelsstore, brunsvarte til svarte hjortebiller. dekkvingene er mørkt rødbrune. Hannens kjever er forstørrede.

Utbredelse

Slekten lever på Borneo og Sumatra.
Albert Daniel Smith

Biografi

Han ble født 6. februar 1887. Han lærte å fly og fikk Aero Club of America sertifikat nr. 354.
I mars 1918 havarerte han på Wright Field i Dayton, Ohio og ble skadet.
Under hans kommando ble den første transkontinentale flyvning gjennomført for United States Army i 1918 ved hjelp av fire JN-4 fly. Den 4. desember 1918 forlot de San Diego, California og landet i Jacksonville, Florida, 22. desember 1918.
I 1919 organiserte han en tjeneste for varsling sv skogbrann, Henry H. Arnold's Northwestern Forest Fire Patrol, men ble fritatt fra tjeneste i 1923 på grunn av sin funksjonshemming etter hans tidligere havari.
Han døde 20. januar 1970 i Newport Beach, California.
Gullstikka 2007

Gullstikka 2007, den sjette Gullstikka-utdelingen, ble arrangert på Sentrum Scene den 6. mars 2008. Det var også mulig å følge utdelingen direkte på NRK Nett-TV og vil bli sendt på NRK3 8. mars 2008.

Vinnere og nominerte

Gullstikka-vinnerne står i uthevet skrift.
Bolbocaffer

Utseende

Middelsstore til ganske store (i alle fall til 24 millimeter), brede og hvelvede, rødlige tordivler. Hannens pronotum har horn på sidene, men de har ikke horn på hodet. Dekkvingene er hvelvede med fine punktrader.

Levevis

I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse

Slekten er vidt utbredt i Afrika.
Elymisk

Elymisk språk er det utdøde språket til oldtidsfolket elymere som bodde på vestsiden av Sicilia. Det er ikke kjent om emymisk var et indoeuropeisk språk. De bevarte kildene er både begrenset og fragmentert, noe som gjør det vanskelig å identifisere dets slektskap med andre regionale språk. Det har vært spekulert at elymisk var beslektet med italiske språk, men denne tolkningen er omstridt.
Kun en håndfulle elymiske tekster har blitt bevart. Disse består av noen få stedsnavn og personnavn; flere mynter med gresk skrift gir navnene på elymiske byer; og rundt 170 fragmenter fra keramikk har elymisk tekst formidlet med det greske alfabet, som ble funnet i ruinene av den elymiske byen Segesta. Alle tekstene er datert til mellom 500- og 300-tallet f.Kr. Flertallet av tekstene var meget korte og fragmentariske, kun noen få bokstaver, med et lite antall lengre tekster som åpenbart inneholdt et navn, tidvis fulgt av «Jeg er». En vase funnet ved Montedoro, rundt 15 km sørvest for Palermo, har den eneste kjente fullstendige inskripsjonen på elymisk. En forsøksvis oversettelse har vært: «Jeg [vasen] er [en gave] for/av Ata Tuka».
Problemet med identifiseringen av elymisk språk kan bli sammenfattes i to posisjoner: Historiske lingvister er enig at en del merkverdigheter i språket, som ikkealfabetiske symboler gravert på en del fragmenter av dedikasjonsvaser, og genitiv i -ai som er funnet på bortimot alle fullstendige sekvenser, og dette betraktes som av ikkegresk og av østlige opprinnelse. Andre lingvister har klassifisert språket som indoeuropeisk på grunnlag av en del likheter med italiske språk. Til dags dato er problemet med dets lingvistiske tilknytning uløselig om ikke nye arkeologiske undersøkelser i elymiske bosetninger kan gi nytt lys.
Oude Rijn

Beskrivelse

Byen Utrecht ble grunnlagt ved et vadested nær der elven Kromme Rijn deler seg til Vecht til nord og Oude Rijn til vest. Idag er det lite igjen av dette opprinnelige elvedelet, både Vecht og Oude Rijn starter fra vollgraven til byen. Den første strekningen er elven kanalisert, og kalles Leidse Rijn. Den blir Oude Rijn etter jernbanebroen nær Harmelen (i kommunen Woerden). Deretter renner den i vestlig retning gjennom Woerden hvor først elven Linschoten bryter av mot sør før Oude Rijn blir en del av vollgraven til byen Woerden.
Etter Woerden bryter kanalen Grecht av mot nord, og Oude Rijn fortsetter gjennom landsbyene Nieuwerbrug, Bodegraven, og Zwammerdam. Her munner elven De Meije ut i Oude Rijn. Aar-kanalen munner ut i Oude Rijn i Alphen aan den Rijn, på samme sted hvor elven Gouwe bryter av mot sør. Den renner deretter videre og får sidegrenen Luttike Rijn like før Koudekerk aan den Rijn og som gjenforenes med Oude Rijn like øst for broen Koudekerkse Brug. Deretter fortsetter de som Oude Rijn videre forbi Hazerswoude-Rijndijk (begge i kommunen Rijnwoude).
Etter Zoeterwoude-Rijndijk og Leiderdorp (hvor den korte elven Does munner ut i Oude Rijn), renner den gjennom Leiden. I Leiden får den sidegrenen Zijl mot nord, mens Rijn-Schie-kanalen takker av mot sør. Nieuwe Rijn er en kort gren som sammen med Oude Rijn er del av Leidens kanalsystem, og elveløpene slår seg sammen rett etter byens sentrum. Herfra er elven også kjent som Rijn.
Før (Oude) Rijn krysser Leidens grenser, blir Korte Vliet en del av den, og Oude Rijn fortsetter gjennom Oegstgeest og Katwijk. Før elveløpet går over til å bli mer som en kanal muner Oegstgeesterkanalen ut i den, og elven skifter navn til Uitwateringkanaal før den munner ut i Nordsjøen.
Oude Rijns opprinnelige munning ligger litt nord for den som er kjent i 2009. Det gamle oset ble for grunt rundt 1163, og en sving i Haarlemmertrekvaart og et par kanaler er det eneste som fremdeles minner om dette.

Romertiden

I romertiden var elven Oude Rijn, som var mye bredere, Romerrikets nordlige grense (Limes Germanicus). Mange av de castella og castra som ble bygd for å vokte grensen utviklet seg til byer og landsbyer, bl.a. Laurum (Woerden), Nigrum Pullum (Zwammerdam), Albaniana (Alphen aan den Rijn), Matilo (Leiderdorp), Praetorium Agrippinae (Valkenburg), and Lugdunum Batavorum (Katwijk).
I Valkenburg har omrisset av det romerske castellum blitt avmerket i gaten.
Aphnaeini

Utseende

Små til middelsstore (vingespenn 20-50 millimeter) dagsommerfugler. Bakvingen har én eller to hårfine stjerter ved bakhjørnet – disse tjener trolig som «falske antenner» som gjør det vanskelig for fiender å avgjøre hva som er foran og bak på sommerfuglen. Vingenes overside er vanligvis enten oransje og brun eller mørk med mer eller mindre tydelig metallisk glans. Undersiden har skinnende hvite eller metallisk fargede flekker eller bånd, grunnfargen er oftest brunlig.

Levevis

Larvene lever på mange ulike slags planter, men særlig på erteblomstfamilien i vid forstand. Mange av dem lever sammen med maur, som drikker et søtt sekret som larven skiller ut, og verner om den.

Utbredelse

De aller fleste av artene lever i Afrika, men noen finnes i Sørøst-Asia og én art i Europa.
Annerledeslandet

Annerledeslandet var et begrep lansert av Senterpartiet i forkant av EU-valget i 1994.
Begrepet ble lansert på partiets landsmøte på Hamar i 1993. Uttrykket stammer fra Rolf Jacobsens dikt «Anderledeslandet» i Nei til EUs antologi Lesebok 1994. Opprinnelig ble diktet publisert i samlingen Nattåpent fra 1985. 
Valgkampen før stortingsvalget i 1993 dreide seg stort sett om EU-debatten, og Senterpartiet markerte seg som det ledende nei-partiet i Norge. I valgkampen spilte Senterpartiet generelt og Per Olaf Lundteigen og Anne Enger Lahnstein spesielt på visjonen om annerledeslandet som et alternativ til EU. Lundteigen definerte annerledeslandet som en «samfunnsutvikling med vekt på blant annet å tilbakeføre styringsmulighetene til norsk lovverk og folkevalgte organer», og en «politikk for øket sysselsetting, ren jord, luft og vann og global solidaritet».
Uttrykket ble forsøkt latterliggjort av Senterpartiets politiske motstandere, spesielt i det EU-vennlige Arbeiderpartiet. Handelsminister Grete Knudsen mente at Norge med EU-medlemskap «vil få en fast hånd på Europa-rattet. Det må være å foretrekke fremfor å være baksetepassasjer eller kjøre rundt på moped i 'Annerledeslandet'». Thorbjørn Jagland hevdet at Arbeiderpartiets politikk «har ført til at vi allerede er annerledeslandet», og brukte prisstabilitet, lavt rentenivå og lavere arbeidsledighet enn i EU-land som argument.
Begrepet var også omstridt på nei-siden. Amund Venger, generalsekretær i Norges Bondelag, mente at bruken av begrepet var lite gunstig. Han uttalte at «annerledeslandet til nostalgikeren Per Olaf Lundteigen er en gavepakke til Ja-siden i deres forsøk på å fremstille Nei-siden som bakstreversk». Leder for Europabevegelsen, Inge Lønning, mente imidlertid at debatten om annerledeslandet ikke kunne ta slutt kort tid før valget ettersom «'Annerledeslandet' var brukt som vimpel av Sp i over ett år».
Et flertall på 52,2 % sa nei til EU-medlemskap den 28. november 1994. Aftenposten hadde dagen etterpå oppslaget «Dronning i Annerledeslandet», der Lahnstein ble beskrevet som «det personifiserte symbol på nei-sidens seier den historiske natten mellom 28. og 29. november 1994»
Etter EU-kampen har begrepet «annerledeslandet» blitt en del av det norske språket. Begrepet brukes nå til en viss grad ironisk.
Nini – den stille uke

Handling

Det er påske, og Nini skal til fjells med kjæresten Bror. Så blir en ung mann funnet neddopet i en Fretex-container. Gutten har blitt forsøkt kastrert og lider av hukommelsestap. Frelsesarmeen gir ham raskt navnet Lasarus, men ingen vet hvem han er. Den vanskelige saken gjør at Nini må velge bort påskeferie og bli i byen. Snart blir en virkelig kastrert mann funnet. Saken viser seg etter hvert også å involvere Ninis egen sjef, frelsesoffiseren John.

Mottakelse

Den stille uke fikk langt hardere medfart av kritikerne enn den første serien. Dagbladets Andreas Wiese skrev følgende: «Fine bilder og god personregi, men framdriften er kranglete heseblesende, kanskje helst for å skjule svake sider i manus», skr. Enda mer kritisk var VGs anmelder, Ellen Sand, som ga serien terningkast 2 og skrev: «Den røde tråd kan absolutt skimtes. Men kun gjennom et salig rot av kunstige konstruksjoner, krisemaksimering og "tilfeldige" forbindelser til langt over troverdighetsgrensen».
Pecora-kommisjonen

Pecora-kommisjonen var en kommisjon under United States Senate Banking and Currency Committee, som hadde som formål å undersøke og rapportere rundt Wall Street-krakket i 1929. Kommisjonen hadde ikke et offisielt navn, men ble populært kalt Pecora-kommisjonen etter lederen Ferdinand Pecora. Ferdinand Pecora kom fra jobben som assisterende distriktsadvokat i New York County.
Kommisjonen ble opprettet av senatet i USA den 4. mars 1932, mens Herbert Hoover var president. Franklin Delano Roosevelt brukte Pecora-kommisjonen videre for å utforme sin New Deal.
Mesteparten av undersøkelsen rundt Wall Street-krakket i 1929 bestod av høringer hvor de mest kjente Wall Street-personligheter møtte opp. Høringene ble til 12 000 skrevne sider og over 1 000 bevis ble registrert.
Stadsbygd Idrettslag

Anlegg

Klubben spiller sine hjemmekamper på kunstgressbanen Stadsbygd stadion, tidligere kalt Idrettsplassen. Der er også klubbens anlegg for friidrett, og dette er Rissa kommune sitt hovedanlegg for friidrett. 
Ski-avdelingen har sitt anlegg på Granlund skistadion, der det er lysløyper, 4 hoppbakker og eget område for skileik.

Sponsorer

ITAB Industrier, Stadsbygd Sparebank og Bunnpris Stadsbygd er hovedsponsorer til klubben.

Tillitsvalgte

Leder for idrettslaget er Kristoffer Fjeldvær. Leder for fotballavdelinga er Morten Rødde, skiavdelingas leder er Gerald Eriksson og friidrettsavdelinga ledes av Ebbe Brødreskift.
Trudgjelme

Trudgjelme (norrønt: Þrúðgelmir, i engelsk litteratur: Thrudgelmir) er i norrøn mytologi faren til jotnen Bergelme og stamfaren til alle jotner. Han ble skapt av kjempen Aurgjelme (Yme) som et resultat av at bena hadde paret seg med hverandre. Trudgjelme hadde seks hoder, og ble drept da Odin og brødrene hans gjorde oppgjør mot kjempen Yme og slekten hans.
Pan de Azúcar (Uruguay)

Historie

Pan de Azúcar ble grunnlagt i 1874 av Félix de Lizarza.

Kommune

Byens ordfører (alcalde) er Miguel Plada.

Transport

Ruta 9 forbinder Pan de Azúcar med Canelones og Chuy.
Rosia Bay

Rosia Bay («Rosia-bukta») er den eneste naturlige havnen i Gibraltar, den britiske oversjøiske territoriet ved sørenden av Den iberiske halvøya. Bukta ble tidligere referert til Rosia Harbour, havnen Rosia, og er lokalisert på sørvestsiden av Gibraltar. Den var stedet for den britiske marinens verftkompleks for forsyninger som ble bygget tidlig på 1800-tallet slik at skip kunne ankre opp og motta forsyninger, inkludert mat og vann. Viseadmiral Horatio Nelson fikk forsyninger for sin middelhavsflåte ved Rosia Bay. Det var også til den samme ankerplassen som hans skip HMS «Victory» ble buksert etter Nelsons død i slaget ved Trafalgar i 1805. Området er også lokaliseringen av batterier, inkludert Parson's Lodge ved sørenden av bukta og ved Napier av Magdala i nordenden. På 2000-tallet ble Rosia Bay fokus var en kontrovers som følge av regjeringens riving av de historiske vanntankene i Rosia og byggingen av det overkommelige husutviklingsprosjektet Nelson's View, som gjorde det nødvendig å flytte eierne av det tilstøtende Rosia Cottages som har sin opprinnelse på 1800-tallet.

Havnekomplekset

Rosia Bay representerer Gibraltars eneste naturlige havn. Bukta har navn etter klosteret Rosia i nordlige Italia.
Fram til 2006 var Rosia Bay stedet for et verftkompleks (Victualling Yard) som hadde anlegg for forsyninger, inkludert vanntanker. Dette året ble de historiske vanntankene revet av Gibraltars regjering, til tross for stor offentlig motstand, for å gi plass til en større boligblokk, Nelson's View. Mens forsyningsbasen og Rosia-moloen har forblitt intakt, ankomsten til verftkomplekset er kun en del av hva som har blitt listet med Gibraltar Heritage Trust.
Sumu-folket

Sumu-folket er et urfolk som lever ved atlanterhavskysten i Nicaragua. Det er usikkert hvor mange av dette folket som fortsatt finnes, men de sees gjerne i sammenheng med miskito- og rama-folket. Myndighetene hevder at det finnes omkring 75 000 av disse folkene tilsammen.
I dag bor omkring halvparten av befolkningen ved i byer ved atlanterhavskysten. Regionen har fått selvstyre, noe som ga regionale myndigheter økt kontroll over naturressursene i området. Konflikter mellom sentrale og regionale interesser har vært betydelig i de senere år. Indianerne har ikke fått etnisk selvbestemmelse.
Heyl Ha'Yam

3. flåte

Missilbåtflåten har sin hovedbase ved byen Haifas havnebasseng.

7. flåte

Ubåtflåten er en frivillig eliteflåte, etablert i 1959. De moderne ubåtene i Dolphin-klassen er produsert i Tyskland.

13. flåte (Shayetet 13)

Marinekommandoens elite-spesialstyrker og kontraterrorisme-flåte.
Culsu

Culsu er i etruskisk mytologi en kvinnelig guddom, en daimone, som vokter inngangen til underverden, sammen med Charun og Tukhulkha. Hennes attributter er en fakkel og saks. Kunnskapen om henne er svært mangelfulle.
Hennes navn betyr «Hun som fanger inn» eller «Hun som nøster», muligens en forbindelse til garn, en indikasjon av å nøste sammen en tråd eller garn, som i fortellingen om labyrinten. Navnet kan også gi en assosiasjon til slanger som er et dødssymbol. Culsu er beslektet med det latinske coluber som betyr slange, men også benyttet for å beskrive monstres slangehår som eksempelvis Medusa.
I kunsten er Culsu avbildet med en fakkel, noe som indikere at hun er psykopomp, en ånd som leder sjelen til etterlivet. Både fakkelen som tråden kan symbolisere å finne vegen i mørket.
Oversvømmelsen av Guleelven i 1938

Oversvømmelsen av Guleelven i 1938 var en menneskeskapt oversvømmelse i det nordlige Kina som kostet mellom 500 000 og 900 000 mennesker livet. Det var nasjonalistregjeringens styrker som ødela dikene og skapte oversvømmelsene for å stanse de japanske styrkers raske fremrykning tidlig under den annen sino-japanske krig.
Etter det japanske angrep i 1937 var guomindangstyrkene på vikende front. Japanerne rykket raskt frem, og i juli 1938 kontrollerte de størstedelen av Den nordkinesiske slette. Japanerne erobret Kaifeng, provinsen Henans daværende hovedstad, den 6. juni 1938, og rykket frem mot Zhengzhou. Zhengzhou var et viktig jernbaneknutepunkt, og dersom japanerne erobret den byen, ville det åpne seg angrepsakser langs jernbanelinjene både mot Xi'an i vest og mot Wuhan i sør. Dette ville den kinesiske regjering forhindre.
Chiang Kai-shek og hans rådgivere besluttet derfor at man skulle åpne Guleelvens diker nær Zhengzhou for å stanse de japanske angripere med den påfølgende store oversvømmelse. Man aktet opprinnelig å bryte dikene ved Zhaokou, men det ble vanskelig; derfor skjedde dikebruddet ved Huayuankou.
Guleelvens vannmasser begynte å strømme ut ved Huayuankou tidlig på morgenen den 9. juni 1938. Resultatet var en oversvømmelse på 54 000 km² og at hele elven så fant seg et nytt leie, og i ni år strømte den ut gjennom provinsene Henan, Anhui og Jiangsu til Østkinahavet.
For å oppnå at japanerne ble overrumplet, ble befolkningen ikke advart i forkant. Flommen la millioner av hjem under vann, og storparten av befolkningen klarte ikke å flykte unna i tide. Tapstallene blant den sivile kinesiske befolkning var på mellom 500 000 og 900 000. Militært klarte aksjonen å skape store problemer for den japanske fremrykning.
Dikene ble gjenoppbygd i 1946 og 1947, slik at Guleelven igjen rant ut i havet gjennom sitt nordlige leie.
Vader (band)

Vader er et death/thrash metal-band fra Olsztyn i Polen, etablert i 1983. 
Ifølge Piotr Wiwczarek, bandets vokalist og gitarist, er bandets navn tatt fra Darth Vader fra Star Wars-filmene.
Liggetralle

Liggetralle er et hjelpemiddel for personer som har problemer med å sitte, og som heller ikke kan gå over lengre avstander. En liggetralle er laget som en rullestol med liggebenk i stedet for sete. Liggetrallen brukes til forflytning av personer som lider av sittehemning. Redusert sitteevne er den mest typiske funksjonshemning som rammer personer med rygglidelser. Personer med alvorlige og omfattende ryggproblemer har gjerne nedsatt både sitte- og bevegelsesevne. Liggetralle må iblant også benyttes av personer med alvorlig trykkskade hvor totalavlastning av setepartiet er helt nødvendig i rehabiliteringsprosessen.

Finansiering

Liggetralle er et forflytningshjelpemiddel og vil som regel ble finansiert for brukeren gjennom hjelpemiddelsentralen i det enkelte fylket. Hjelpemiddelsentralene hører inn under NAV.

Liggetraller og universell utforming

Ryggforeningen i Norge har i en rekke tilfeller påpekt at liggetraller må tas i betraktning ved gjennomføring og lov- og forskriftsarbeidet rundt universell utforming.
Parlamentsbygninga i Singapore

Parlamentsbygninga i Singapore er ei offentlig bygning i Singapore som huset Singapores parlament. Det ligger langs Singaporeelva i Downtown Core, rett over gata for Høyesterettsbygninga, og med Raffles Place på motsatt side av elva. parlamentsbygninga sto ferdig i juli 1999, og den ble utforma for å representere nåtidas arkitektoniske uttrykk for suverenitet og autoritet.
Tufa

Tufa er en type kalkstein dannet ved utfelling av  karbonatmineraler fra vann under moderat temperatur. I varme kilder kan det av og til oppstå liknende karbonatholdige sedimenter, som kalles travertin, men disse er mindre porøse. Tufa kalles av og til meteogen travertine. Ved litteratur- og websøk må en være oppmerksom på forvekslingsmuligheten med den (ekte) termogene  travertin fra varme kilder, som ofte kalles «kalktuff». Tufa, som altså er sedimentær og kalkbasert må heller ikke forveksles med tuff (fra italiensk «tufo»), som er en   vulkansk bergart selv om navnet har samme etymologiske opphav.

Egenskaper

Både nyere og fossile tufaavleiringer inneholder store mengder av mikroorganismer og makrobiologiske komponenter, noe som gjør dem ekstremt porøse. Tufa enten I langsomt flytende elveløp eller i innsjøer. Ford og  Pedley (1996) gir en oversikt over  tufasystemer over hele verden.

Anvendelse

Tufa brukes noe som basis for utplanting og planteoppsatser. Den porøse konsistensen gjør tufa ideell som element i stein- og fjellhager. Tufa blandes ofte inn i betong til et produkt kalt  hypertufa, som har liknende anvendelse.
O. Terjesens rederi

O. Terjesens rederi var et familiedrevet rederi lokalisert i Lillesand. 
Rederiet drev utenriksfart var eid av skipsfører Ole Terjesen. 
Virksomheten startet i 1870-årene med seilskuten «Kepha». Senere utvidet rederiet sin tonnasje med kjøp av flere skip, deriblant barken «Pestalozzi».
Ole Terjesen døde i 1910 og virksomheten ble overtatt av hans datter Bertha Terjesen. Rederiet la ned virksomheten i 1916, da det siste fartøyet «Pestalozzi» ble solgt. «Pestalozzi» hadde under 1. verdenskrig bl.a. ført smøreolje fra USA. Skipet ble i 1915 mistenkt av den franske regjering for å føre dette til Tyskland, til tross for handelsblokaden mot landet.